
Nr. 176

AVIZ

asupra propunerii legislative privind modificarea şi completarea Legii privind vânzarea spaţiilor comerciale, proprietate privată a statului, aflate în administrarea consiliilor judeţene, sau a consiliilor locale, precum şi a celor aflate  în patrimoniul regiilor autonome de interes local

Cu adresa nr. 69 din 25 martie 2002, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind modificarea şi completarea Legii privind vânzarea spaţiilor comerciale, proprietate privată a statului, aflate în administrarea consiliilor judeţene, sau a consiliilor locale, precum şi a celor aflate  în patrimoniul regiilor autonome de interes local.

In urma examinării, în şedinţa din data de 14 mai 2002, Comisia, cu unanimitate de voturi, a hotărât respingerea din următoarele considerente:

Din examinarea legislaţiei române în vigoare, rezultă că legea la care fac referire iniţiatorii nu există.
Precizăm că la Parlament se află, în procedură de mediere, proiectul de Lege privind vânzarea spaţiilor comerciale, proprietate privată a statului, aflate în administrarea consiliilor judeţene, sau a consiliilor locale, precum şi a celor aflate  în patrimoniul regiilor autonome de interes local.

În consecinţă, conform normelor de tehnică legislativă nu poate fi admisă o propunere legislativă care vizează modificarea sau completarea unei legi inexistente. 

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

